Shimoliy Koreya ovoz kuchaytiruvchi karnaylari ikki davlat chegarasida Janubiy Koreya prezidenti Pak Kin Xe tanqid qilingan eshittirishlarni uzatmoqda, deya xabar berdi Ryonhap agentligi. Seul KXDR yadro sinovini o‘tkazganiga javob tariqasida Shimoliy Koreya rejimi tanqid qilingan eshittirishlarni uzatishni boshlagan edi. Bunga javoban shimolliklar ham ovoz kuchaytirgichlarni ishga soldi. Janubiy Koreya hukumatidagi axborot manbasi ma’lumotiga ko‘ra, qo‘shni mamlakatdan kelayotgan tovush juda kuchsiz. Biroq u yerdan KXDR va shaxsan Kim Chen In erishgan muvaffaqiyatlar vasf qilingan tashviqotlar musiqiy ko‘rinishda ham uzatilmoqda. 6 yanvar kuni Shimoliy Koreya AQShning tahdidlaridan himoyalanish uchun o‘z vodorod bombasini yaratganini ma’lum qilgan edi. Bunga javoban amerikaliklar 10 yanvar kuni Janubiy Koreyaga Tinch okeanining Guam orolidagi bazasida turgan atom bombasini tashiydigan V-52 bombardimonchisini joylashtirdi.